กฎสำนักนายกรัฐมนตรีกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมการขนส่งทางน้ำและพาณิชยนาวีพ.ศ. ๒๕๔๙[๑] อาศัยอำนาจตามความในมาตรา๖ และมาตรา ๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ๑ ให้ยกเลิกกฎสำนักนายกรัฐมนตรีฉบับที่ ๘๖ (พ.ศ. ๒๕๓๙) ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ข้อ๒ ลักษณะ ชนิดและประเภทของเครื่องแบบพิเศษข้าราชการกรมการขนส่งทางน้ำและพาณิชยนาวีกับการแต่งเครื่องแบบให้เป็นไปตามที่กำหนดในกฎสำนักนายกรัฐมนตรีนี้ภาค ๑เครื่องแบบพิเศษข้าราชการกรมการขนส่งทางน้ำและพาณิชยนาวีชาย หมวด ๑ชนิดของเครื่องแบบ ข้อ๓เครื่องแบบพิเศษข้าราชการกรมการขนส่งทางน้ำและพาณิชยนาวีชาย มี ๔ ชนิด คือ(๑) เครื่องแบบปกติคอพับประกอบด้วย(ก) หมวกทรงหม้อตาลสีขาวหรือหมวกแก๊ปทรงอ่อนสีกรมท่า(ข)เสื้อคอพับสีขาวหรือสีกรมท่า(ค) กางเกงขายาวสีกรมท่า(ง) เข็มขัดด้ายถักสีดำ(จ)รองเท้าหุ้มส้นหรือหุ้มข้อหนังหรือวัตถุเทียมหนังสีดำ(ฉ) ถุงเท้าสีดำ(๒) เครื่องแบบปกติขาวคอพับประกอบด้วย(ก) หมวกทรงหม้อตาลสีขาว(ข) เสื้อคอพับสีขาว(ค) กางเกงขายาวสีขาว(ง) เข็มขัดด้ายถักสีขาว(จ)รองเท้าหุ้มส้นหนังหรือวัตถุเทียมหนังสีขาว(ฉ) ถุงเท้าสีขาว(๓)เครื่องแบบปกติขาวสำหรับผู้มีหน้าที่ประจำเรือยนต์เล็ก ประกอบด้วย(ก) หมวกกะลาสีสีขาว(ข)เสื้อกะลาสีสีขาวและเสื้อซับในคอกลมสีขาวซึ่งมีผ้าผูกคอสีดำและสายโยงมีดประกอบด้วย(ค) กางเกงกะลาสีสีขาว(ง)รองเท้าหุ้มส้นหรือหุ้มข้อหนังหรือวัตถุเทียมหนังสีดำ(จ) ถุงเท้าสีดำ(๔)เครื่องแบบปกติสีกรมท่าคอแบะ ประกอบด้วย(ก) หมวกทรงหม้อตาลสีขาว(ข) เสื้อนอกคอแบะสีกรมท่า(ค) กางเกงขายาวสีกรมท่า(ง) เข็มขัดด้ายถักสีดำ(จ)รองเท้าหุ้มส้นหรือหุ้มข้อหนังหรือวัตถุเทียมหนังสีดำ(ฉ) ถุงเท้าสีดำหมวด ๒ส่วนของเครื่องแบบ ข้อ๔ หมวก มี ๓ แบบ คือ(๑) หมวกทรงหม้อตาลสีขาวมีเครื่องประกอบ ดังนี้(ก) กะบังทำด้วยหนังหรือวัตถุเทียมหนังสีดำ สำหรับข้าราชการตั้งแต่ระดับ ๖ ถึงระดับ ๘ที่ขอบโค้งของกะบังหมวกปักด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ ๑แถวสำหรับข้าราชการระดับ ๙ ขึ้นไปที่ขอบโค้งของกะบังหมวกปักด้วยดิ้นทองหรือวัตถุเทียมดิ้นทองเป็นรูปช่อชัยพฤกษ์ ๒แถว(ข) สายรัดคางถักเป็นเกลียวเชือกด้วยดิ้นทองปลายสายมีดุมโลหะสีทองดุนเป็นรูปสมอภายใต้พระมหามงกุฎขนาดเล็กติดอยู่ที่ริมขอบหมวกข้างละ ๑ ดุม(ค) ผ้าพันหมวกเป็นแถบลายถักสีดำ กว้าง ๔ เซนติเมตร(ง) ตราหน้าหมวกเป็นรูปสมอทำด้วยโลหะสีเงินภายใต้พระมหามงกุฎประดับด้วยช่อชัยพฤกษ์อยู่ภายใต้สมอปลายโค้งโอบขึ้นบนทั้งสองข้างข้างละ ๗ ใบ กว้าง ๙ เซนติเมตร สูง ๗.๕ เซนติเมตร ภายใต้พื้นวงกลมสีแดงพระมหามงกุฎปักด้วยดิ้นเงินหรือวัตถุเทียมดิ้นเงินช่อชัยพฤกษ์ปักด้วยดิ้นทองหรือวัตถุเทียมดิ้นทองบนพื้นสักหลาดสีดำ(๒) หมวกแก็ปทรงอ่อนสีกรมท่าทำด้วยผ้า ตอนหน้ามีกะบังสีเดียวกับหมวก สำหรับข้าราชการตั้งแต่ระดับ ๖ ถึงระดับ ๘ที่ขอบโค้งของกะบังหมวกปักด้วยไหมสีเหลืองเป็นรูปช่อชัยพฤกษ์ ๑แถวสำหรับข้าราชการระดับ ๙ ขึ้นไปที่ขอบโค้งของกะบังหมวกปักด้วยไหมสีเหลืองเป็นรูปช่อชัยพฤกษ์ ๒ แถวหน้าหมวกมีอักษร กรมการขนส่งทางน้ำและพาณิชยนาวี ปักด้วยไหมสีเหลือง ตัวอักษรสูง ๑ เซนติเมตร ด้านล่างมีอักษร คมนาคม ปักด้วยไหมสีเงิน ตัวอักษรสูง ๑ เซนติเมตรอยู่ภายในกรอบส่วนโค้งฐานตรงขนาดความยาว ๘ เซนติเมตร ปักด้วยไหมสีเหลือง(๓) หมวกกะลาสีสีขาวทำด้วยผ้า ทรงตึง เชิงด้านหน้า กว้าง ๔.๘ เซนติเมตร เชิงด้านข้างและด้านหลัง กว้าง๓.๕ เซนติเมตร เพดานหมวกกว้างระหว่าง ๒๒.๓ เซนติเมตร ถึง ๒๓ เซนติเมตร ยาวระหว่าง๒๒.๗ เซนติเมตร ถึง ๒๓.๘ เซนติเมตร และมีเครื่องประกอบ ดังนี้(ก) สายรัดคาง ทำด้วยผ้าสีขาวกว้าง ๑.๕ เซนติเมตร(ข) แถบหน้าหมวกทำด้วยผ้าสีดำ กว้าง ๓.๕ เซนติเมตร มีอักษร กรมการขนส่งทางน้ำและพาณิชยนาวีสีทอง ปลายแถบทั้งสองข้างติดชายเป็นรูปหางนกแซงแซวมีรูปสมอสีทองนอนตามยาวการสวมหมวกให้สวมในโอกาสอันควรข้อ๕ ผ้าผูกคอสีดำรูปสามเหลี่ยมและพับมุมข้างหนึ่งเข้ากับด้านฐานอีกข้างหนึ่งให้ส่วนที่พับซ้อนกันกว้าง ๖ เซนติเมตร ผูกชายทั้งสองข้างต่อกัน คล้องไว้ใต้ปกหลังเสื้อให้ส่วนกึ่งกลางที่พับอยู่ข้างหน้าตรงแนวอกเสื้อ โดยให้ส่วนซ้ายทับส่วนขวาและผูกด้วยแถบผ้าสีขาวสำหรับผูกผ้าผูกคอเป็นโบเหนือชายสุดผ้าผูกคอ ๖ เซนติเมตรข้อ๖ สายโยงมีด ทำด้วยเชือกถักสีขาวขนาดเส้นรอบวง ๑.๗ เซนติเมตร คล้องไว้ใต้ปกหลังเสื้อ และอยู่บนผ้าผูกคอสีดำโดยให้แผ่นถักรูปสี่เหลี่ยมลายขัดทับบนโบปลายสายสอดลงในกระเป๋าเสื้อข้อ๗ เสื้อ มี ๔ แบบ คือ(๑)เสื้อคอพับสีขาวหรือสีกรมท่า แขนยาวรัดข้อมือ มีดุมที่ข้อมือข้างละ ๑ ดุมหรือแขนสั้นมีกระเป๋าเย็บติดที่หน้าอกเสื้อข้างละ ๑ กระเป๋ากระเป๋าเสื้อมีแถบอยู่ตรงกลางตามแนวดิ่ง กว้าง ๓.๕ เซนติเมตรมุมกระเป๋าเป็นรูปตัดพองาม มีใบปกกระเป๋าเป็นรูปสี่เหลี่ยมผืนผ้าปกกระเป๋าเว้าชายกลางแหลมที่ปากกระเป๋าทั้งสองข้างติดดุมข้างละ ๑ ดุม สำหรับขัดใบปกกระเป๋าตัวเสื้อผ่าอกตลอดแนวมีสาบกว้าง ๓.๕ เซนติเมตร ติดดุมตามแนวอกเสื้อ ๕ ดุม ระยะห่างเท่าๆ กันพอสมควรที่ไหล่เสื้อประดับอินทรธนูสีเดียวกับเสื้อตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมน ด้านไหล่กว้าง ๔ เซนติเมตร ด้านคอกว้าง ๓ เซนติเมตรตอนปลายขัดดุมติดกับตัวเสื้อสำหรับเสื้อคอพับสีขาวในโอกาสอันควรให้ผูกผ้าพันคอสีกรมท่าเงื่อนกะลาสีผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้าย(๒) เสื้อกะลาสีสีขาวเปิดคอเพียงอก มีผ้าปกหลังสีน้ำเงินรูปสี่เหลี่ยมมุมฉากมีแถบผ้าสีขาว กว้าง ๐.๔เซนติเมตร จำนวน ๓ แถบ ตรึงรอบผืนผ้า ห่างจากขอบ ๐.๕ เซนติเมตรและเว้นระยะระหว่างแถบ ๐.๕ เซนติเมตร แขนยาวรวบข้อมือ ชายเสื้อยาวปิดสะโพกที่อกเสื้อเบื้องซ้ายมีกระเป๋าปะไม่มีปก ๑ กระเป๋า ใต้คอเสื้อด้านหน้ามีแถบผ้าสีขาว๒ ชาย ยาวชายละ ๒๕ เซนติเมตร สำหรับผูกผ้าผูกคอ(๓) เสื้อซับในทำด้วยผ้าสีขาวคอกลมเรียบ รอบวงคอขลิบด้วยแถบผ้าสีน้ำเงินดำ กว้าง ๑ เซนติเมตรแขนยาวเพียงเหนือศอก(๔) เสื้อนอกคอแบะสีกรมท่าแขนยาวจรดข้อมือ ตลบชายกว้างประมาณ ๑๐ เซนติเมตร มีดุมที่ข้อมือข้างละ ๓ ดุมเรียงกันตามแนวดิ่ง ระยะห่างกันพองาม ดุมทำด้วยโลหะสีทองดุนเป็นรูปสมอภายใต้พระมหามงกุฎ มีกระเป๋าเย็บติดที่หน้าอกเสื้อ และด้านล่างข้างละ ๒ กระเป๋ามุมกระเป๋าเป็นรูปตัดพองาม มีใบปกกระเป๋าเป็นรูปสี่เหลี่ยมผืนผ้าปกกระเป๋าเว้าชายกลางแหลม ที่ปากกระเป๋าทั้งสองข้างติดดุมข้างละ ๑ ดุมสำหรับขัดใบปกกระเป๋า ตัวเสื้อผ่าอกตลอดตัว เสื้อไม่มีสาบ ติดดุมตามแนวอกเสื้อ ๓ดุม ระยะห่างกันพอสมควรที่ไหล่เสื้อประดับอินทรธนูสีเดียวกับเสื้อตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมนด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อเมื่อสวมเสื้อนี้ให้ใช้เสื้อคอพับสีขาวแขนยาวผูกผ้าพันคอสีกรมท่าเงื่อนกะลาสีประกอบด้วยโดยสวมไว้ชั้นในให้ติดเครื่องหมายทำด้วยโลหะสีทองเป็นรูปสมอบรรจุอยู่ในวงรีที่ปกเสื้อทั้งสองข้างผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยข้อ๘ กางเกง มี ๓ แบบ คือ(๑) กางเกงขายาวสีกรมท่าไม่พับปลายขา ปลายขายาวปิดตาตุ่ม กว้างไม่น้อยกว่า ๒๒ เซนติเมตร และไม่เกิน ๒๖เซนติเมตร ที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกง กว้างไม่เกิน๑ เซนติเมตร จำนวน ๗ ห่วง ที่แนวตะเข็บกางเกงด้านข้างมีกระเป๋าเจาะข้างละ ๑กระเป๋า ด้านหลังมีกระเป๋าเจาะ ไม่มีปก ๒ ข้าง ข้างละ ๑ กระเป๋าและจะมีดุมขัดปากกระเป๋าด้วยหรือไม่ก็ได้(๒) กางเกงขายาวสีขาวมีลักษณะเช่นเดียวกับกางเกงขายาวสีกรมท่า(๓) กางเกงกะลาสีสีขาวผ่าเอวทั้งสองข้าง ขัดดุมข้างละ ๓ ดุม หรือจะใช้ซิปแทนก็ได้ ที่ตะเข็บขวามีกระเป๋าเจาะ๑ กระเป๋า มีสายร่นที่เอว และขัดดุมข้างละ ๒ ดุม ปลายขากว้างไม่น้อยกว่า ๒๓เซนติเมตร และไม่เกิน ๒๗ เซนติเมตรข้อ๙ เข็มขัด มี ๒ แบบ คือ(๑) เข็มขัดด้ายถักสีดำ กว้าง๓ เซนติเมตร หัวเข็มขัดเป็นรูปวงรีภายในมีรูปสมออยู่ภายใต้พระมหามงกุฎมีช่อชัยพฤกษ์มาลาล้อมรอบใต้ขอบล่างมีแถบโค้งตามแนวรูปวงรีปลายทั้งสองข้างเป็นรูปชายธงสะบัดพลิ้วภายในมีอักษรว่า กรมการขนส่งทางน้ำและพาณิชยนาวีทำด้วยโลหะรมควันรูปสี่เหลี่ยมผืนผ้าทางนอนปลายมน กว้าง ๓.๕เซนติเมตร ยาว ๔ เซนติเมตร ใช้เกี่ยวกันหรือแบบสอดรู ไม่มีเข็มสำหรับสอดรู(๒) เข็มขัดด้ายถักสีขาวมีลักษณะเช่นเดียวกับเข็มขัดด้ายถักสีดำ เว้นแต่หัวเข็มขัดทำด้วยโลหะสีเงินข้อ๑๐ รองเท้า ถุงเท้า มี ๒ แบบ คือ(๑)รองเท้าหุ้มส้นหรือหุ้มข้อหนังหรือวัตถุเทียมหนังสีดำ ไม่มีลวดลายถุงเท้าดำ(๒)รองเท้าหุ้มส้นหนังหรือวัตถุเทียมหนังสีขาวมีลักษณะเช่นเดียวกับรองเท้าสีดำ ถุงเท้าขาวภาค ๒เครื่องแบบพิเศษข้าราชการกรมการขนส่งทางน้ำและพาณิชยนาวีหญิง หมวด ๑ชนิดของเครื่องแบบ ข้อ๑๑เครื่องแบบพิเศษข้าราชการกรมการขนส่งทางน้ำและพาณิชยนาวีหญิง มี ๓ ชนิด คือ(๑) เครื่องแบบปกติคอพับประกอบด้วย(ก)หมวกแก๊ปทรงอ่อนสีขาวพับปีกสีดำ หรือหมวกแก๊ปทรงอ่อนสีกรมท่า(ข)เสื้อคอพับสีขาวหรือสีกรมท่า หรือเสื้อคอพับปล่อยเอวสีขาวหรือเสื้อคอแบะปล่อยเอวสีขาว(ค)กางเกงขายาวหรือกระโปรงสีกรมท่า(ง) เข็มขัดด้ายถักสีดำ(จ)รองเท้าหุ้มส้นหรือรัดส้นหนังหรือวัตถุเทียมหนังสีดำ(๒) เครื่องแบบปกติขาวคอพับประกอบด้วย(ก)หมวกแก๊ปทรงอ่อนสีขาวพับปีกสีดำ(ข) เสื้อคอแบะปล่อยเอวสีขาวหรือเสื้อคอพับสีขาว(ค)กางเกงขายาวหรือกระโปรงสีขาว(ง) เข็มขัดด้ายถักสีขาว(จ)รองเท้าหุ้มส้นหรือรัดส้นหนังหรือวัตถุเทียมหนังสีขาว(ฉ) ถุงเท้ายาวสีเนื้อ(๓)เครื่องแบบปกติสีกรมท่าคอแบะ ประกอบด้วย(ก)หมวกแก๊ปทรงอ่อนสีขาวพับปีกสีดำ(ข) เสื้อนอกคอแบะสีกรมท่า(ค) กระโปรงสีกรมท่า(ง) เข็มขัดด้ายถักสีดำ(จ)รองเท้าหุ้มส้นหรือรัดส้นหนังหรือวัตถุเทียมหนังสีดำหมวด ๒ส่วนของเครื่องแบบ ข้อ๑๒ หมวก มี ๒ แบบ คือ(๑)หมวกแก๊ปทรงอ่อนสีขาวพับปีกสีดำ สายรัดคางสีทองมีดุมโลหะสีทองดุนรูปสมอภายใต้พระมหามงกุฎขนาดเล็กติดที่ข้างหมวกข้างละ ๑ ดุม ผ้าพันหมวกสีดำ หน้าหมวกมีลักษณะเช่นเดียวกับข้อ ๔ (๑)(ง) ขนาดกว้าง ๘ เซนติเมตร สูง ๖.๕ เซนติเมตร(๒) หมวกแก๊ปทรงอ่อนสีกรมท่ามีลักษณะเช่นเดียวกับข้อ ๔ (๒)การสวมหมวกให้สวมในโอกาสอันควรข้อ๑๓ เสื้อ มี ๕ แบบ คือ(๑)เสื้อคอพับสีขาวหรือสีกรมท่า มีลักษณะเช่นเดียวกับข้อ ๗ (๑)(๒) เสื้อคอพับสีขาวผ่าอกตลอดตัวเสื้อ มีสาบกว้างประมาณ ๒.๕ เซนติเมตร แขนยาวรัดข้อมือขอบปลายแขนกว้างประมาณ ๕ เซนติเมตรหรือแขนสั้นเหนือข้อศอกเล็กน้อยตลบชายกว้างประมาณ ๕ เซนติเมตร เดินคิ้วด้านหน้าเสื้อต่อจากเส้นบ่ามีตะเข็บผ่านกลางอกยาวตลอดตัวทั้งสองด้าน มีดุม ๕ ดุม ด้านหลังจากเส้นต่อบ่าหลังมีตะเข็บผ่านตามตัวเสื้อทั้งสองด้านเช่นเดียวกับด้านหน้าที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมนด้านไหล่กว้าง๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อการสวมสอดชายเสื้อไว้ในขอบกระโปรงหรือกางเกง(๓) เสื้อคอพับปล่อยเอวสีขาวผ่าอกตลอดตัวเสื้อ ไม่มีสาบ ด้านหน้ามีคิ้วตามสาบ มีดุม ๔ ดุม แขนยาวหรือแขนสั้นตลบชายกว้างประมาณ ๕ เซนติเมตร มีคิ้วหน้าหลังและมีเส้นแนวตะเข็บเช่นเดียวกับข้อ๑๓ (๒) ทั้งหน้าหลังความยาวของเสื้อให้คลุมสะโพกพองามที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมนด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อ(๔) เสื้อคอแบะปล่อยเอวสีขาวผ่าอกตลอดตัวเสื้อ ไม่มีสาบ แขนยาวจรดข้อมือหรือแขนสั้นเหนือศอกเล็กน้อยตลบชายกว้างประมาณ ๕ เซนติเมตร ด้านหน้าเป็นคิ้วตามสาบ ดุม ๓ ดุมต่อด้านหน้าและด้านหลังยาวตามตัว ที่ไหล่เสื้อประดับอินทรธนูสีเดียวกับเสื้อยาวตามความยาวของบ่าเย็บติดกับเสื้อเหนือบ่าทั้งสองข้างจากไหล่ไปคอปลายมนด้านไหล่กว้าง ๔ เซนติเมตร ด้านคอกว้าง ๓ เซนติเมตร ตอนปลายขัดดุมติดกับตัวเสื้อและมีกระเป๋าล่างข้างละ ๑ กระเป๋า เป็นกระเป๋าเจาะเฉียงเล็กน้อยไม่มีใบปกกระเป๋า(๕) เสื้อนอกคอแบะสีกรมท่ามีลักษณะเช่นเดียวกับข้อ ๗ (๔)การสวมตามข้อ๑๓ (๓) และ (๔) ให้ปล่อยชายเสื้อทับกระโปรงหรือกางเกงสำหรับข้อ๑๓ (๑) หรือ (๒) หรือ (๓) ในโอกาสอันควรให้ผูกผ้าผูกคอเป็นเงื่อนโบสีกรมท่าผู้ซึ่งได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยข้อ๑๔ กางเกง กระโปรง มี ๔ แบบ คือ(๑)กางเกงขายาวสีกรมท่าหรือสีขาว มีลักษณะเช่นเดียวกับข้อ ๘ (๑)(๒)กางเกงขายาวสีกรมท่าหรือสีขาว ขาตรงไม่มีลวดลาย ขอบกางเกงกว้างประมาณ ๑นิ้ว มีหรือไม่มีกระเป๋าก็ได้ มีซิปด้านหน้าหรือด้านข้าง(๓)กระโปรงสีกรมท่าหรือสีขาวยาวปิดเข่า ปลายบานเล็กน้อย(๔) กระโปรงสีกรมท่าหรือสีขาวมีตะเข็บหน้า ๒ ตะเข็บ ตะเข็บหลัง ๒ ตะเข็บ ยาวครึ่งเข่าปลายบานเล็กน้อยข้อ๑๕ เข็มขัด มี ๒ แบบ คือ(๑) เข็มขัดด้ายถักสีดำมีลักษณะเช่นเดียวกับข้อ ๙ (๑)(๒) เข็มขัดด้ายถักสีขาวมีลักษณะเช่นเดียวกับข้อ ๙ (๑)โดยคาดทับขอบกระโปรงหรือกางเกงข้อ๑๖ รองเท้า ถุงเท้า มี ๒ แบบ คือ(๑)รองเท้าหุ้มส้นหรือรัดส้นหนังหรือวัตถุเทียมหนังสีดำแบบปิดปลายเท้าไม่มีลวดลาย ส้นสูงไม่เกิน ๑๐ เซนติเมตร(๒)รองเท้ามีลักษณะเช่นเดียวกับข้อ ๑๖ (๑) เว้นแต่เป็นสีขาว ถุงเท้ายาวสีเนื้อภาค ๓อินทรธนูและเครื่องหมาย ข้อ๑๗ อินทรธนูมีลักษณะอ่อนทำด้วยผ้าสักหลาดสีดำ เป็นแผ่นสี่เหลี่ยมผืนผ้า กว้าง ๕ เซนติเมตร ยาว๗.๕ เซนติเมตร มีเครื่องหมายแสดงระดับและตำแหน่งซึ่งให้ติดที่อินทรธนู ดังนี้ข้าราชการระดับ๑๐ มีแถบไหมหรือวัตถุเทียมไหมสีทองกว้าง ๕ เซนติเมตร ตรึงตามยาว ด้านบนเต็มแผ่นอินทรธนูทั้งสองข้างและประดับด้วยพระมหามงกุฎมีรัศมีอยู่เหนือสมอเดี่ยว โอบล้อมด้วยช่อชัยพฤกษ์ทำด้วยโลหะสีเงินตรงกึ่งกลางอินทรธนูทั้งสองข้างข้าราชการระดับ๙ มีแถบไหมหรือวัตถุเทียมไหมสีทองกว้าง ๕ เซนติเมตร ตรึงตามยาว ด้านบนเต็มแผ่นอินทรธนูทั้งสองข้างและประดับด้วยพระมหามงกุฎมีรัศมีอยู่เหนือสมอเดี่ยวทำด้วยโลหะสีเงินตรงกึ่งกลางอินทรธนูทั้งสองข้างข้าราชการระดับ๘ มีแถบไหมหรือวัตถุเทียมไหมสีทองกว้าง ๓ เซนติเมตร ติดทางต้นอินทรธนู ๑ แถบและแถบกว้าง ๑ เซนติเมตร ขมวดเป็นรูปสี่เหลี่ยมจัตุรัสขนาดวัดเส้นผ่าศูนย์กลางวงใน๑ เซนติเมตร ติดเรียงต่อไปอีก ๑ แถบและประดับพระมหามงกุฎมีรัศมีอยู่เหนือสมอเดี่ยวทำด้วยโลหะสีเงินตรงกึ่งกลางระหว่างแถบล่างกับแถบบนข้าราชการระดับ๗ มีแถบไหมหรือวัตถุเทียมไหมสีทองกว้าง ๓ เซนติเมตร ติดทางต้น อินทรธนู ๑ แถบและแถบกว้าง ๑ เซนติเมตร ขมวดเป็นรูปสี่เหลี่ยมจตุรัสขนาดวัดเส้นผ่าศูนย์กลางวงใน๑ เซนติเมตร ติดเรียงต่อไปอีก ๑ แถบข้าราชการระดับ๕ และระดับ ๖ มีแถบไหมหรือวัตถุเทียมไหมสีทองกว้าง ๑ เซนติเมตร ๔ แถบโดยแถบที่สี่ขมวดเป็นรูปสี่เหลี่ยมจัตุรัสขนาดวัดเส้นผ่าศูนย์กลางวงใน ๑ เซนติเมตรข้าราชการระดับ๓ และระดับ ๔ มีแถบไหมหรือวัตถุเทียมไหมสีทองกว้าง ๑ เซนติเมตร ๓ แถบโดยแถบที่สามขมวดเป็นรูปสี่เหลี่ยมจัตุรัสขนาดวัดเส้นผ่าศูนย์กลางวงใน ๑ เซนติเมตรข้าราชการระดับ๒ มีแถบไหมหรือวัตถุเทียมไหมสีทองกว้าง ๑ เซนติเมตร ๒ แถบโดยแถบที่สองขมวดเป็นรูปสี่เหลี่ยมจัตุรัสขนาดวัดเส้นผ่าศูนย์กลางวงใน ๑ เซนติเมตรข้าราชการระดับ๑ มีแถบไหมหรือวัตถุเทียมไหมสีทองกว้าง ๑ เซนติเมตร ขมวดเป็นรูปสี่เหลี่ยมจัตุรัสขนาดวัดเส้นผ่าศูนย์กลางวงใน๑ เซนติเมตร ๑ แถบข้าราชการตั้งแต่ระดับ๑ ถึงระดับ ๘การติดแถบดังกล่าวให้ติดตามขวางที่ต้นอินทรธนูแถบแรกห่างจากต้นอินทรธนู ๓มิลลิเมตร และแถบต่อไปเว้นระยะห่างกัน ๒ มิลลิเมตรให้ประดับอินทรธนูที่เสื้อเครื่องแบบทุกชนิดยกเว้นเครื่องแบบสำหรับผู้มีหน้าที่ประจำเรือยนต์เล็กข้อ๑๘ ป้ายชื่อและตำแหน่งให้มีป้ายชื่อพื้นสีดำขนาดกว้างไม่เกิน ๒.๕ เซนติเมตร ยาวไม่เกิน ๗.๕ เซนติเมตรแสดงชื่อตัว ชื่อสกุล และชื่อตำแหน่งในการบริหารงานหรือชื่อตำแหน่งในสายงานประดับที่อกเสื้อเหนือกระเป๋าบนขวาภาค ๔เบ็ดเตล็ด ข้อ๑๙เครื่องแบบพิเศษของข้าราชการกรมการขนส่งทางน้ำและพาณิชยนาวีแบบใดจะต้องแต่งในโอกาสใดให้เป็นไปตามที่อธิบดีกรมการขนส่งทางน้ำและพาณิชยนาวีกำหนดข้อ๒๐ข้าราชการกรมการขนส่งทางน้ำและพาณิชยนาวีซึ่งได้รับพระราชทานเครื่องราชอิสริยาภรณ์หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายเว้นแต่เครื่องราชอิสริยาภรณ์มีกฎหมายกำหนดให้ประดับที่อกเสื้อข้างขวาให้ติดแพรแถบที่อกเสื้อเหนือกระเป๋าบนขวาในกรณีที่มีแถบแพรหลายแถบให้ติดเรียงกันเป็นแถวยาวแถวละไม่เกิน ๕ แถบข้อ๒๑ข้าราชการกรมการขนส่งทางน้ำและพาณิชยนาวีซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการให้ประดับเครื่องหมายนั้นได้ตามที่กระทรวงนั้นกำหนดข้อ๒๒ให้กรมการขนส่งทางน้ำและพาณิชยนาวีจัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐานและสอดส่องควบคุมการแต่งเครื่องแบบให้เป็นไปตามกฎนี้ให้ไว้ ณ วันที่ ๓๐มกราคม พ.ศ. ๒๕๔๙พันตำรวจโท ทักษิณชินวัตรนายกรัฐมนตรีหมายเหตุ :-เหตุผลในการประกาศใช้กฎสำนักนายกรัฐมนตรีฉบับนี้ คือโดยที่เป็นการสมควรปรับปรุงเครื่องแบบพิเศษของข้าราชการกรมการขนส่งทางน้ำและพาณิชยนาวีเนื่องจากได้มีการโอนกิจการอำนาจหน้าที่จากกรมเจ้าท่าเดิมและสำนักงานคณะกรรมการส่งเสริมการพาณิชยนาวีเดิมบางส่วนมาเป็นของกรมการขนส่งทางน้ำและพาณิชยนาวีตามพระราชบัญญัติปรับปรุงกระทรวง ทบวง กรม พ.ศ. ๒๕๔๕และพระราชกฤษฎีกาโอนกิจการบริหารและอำนาจหน้าที่ของส่วนราชการให้เป็นไปตามพระราชบัญญัติปรับปรุงกระทรวงทบวง กรม พ.ศ. ๒๕๔๕ พ.ศ. ๒๕๔๕ประกอบกับได้มีการเปลี่ยนเครื่องหมายราชการประจำกรมใหม่ เพื่อให้สอดคล้องกับชื่อใหม่อีกทั้งภารกิจของกรมการขนส่งทางน้ำและพาณิชยนาวีมีหน้าที่จะต้องปราบปรามผู้ละเมิดต่อกฎหมายในความรับผิดชอบบางโอกาสการปฏิบัติหน้าที่จำเป็นที่จะต้องออกไปปฏิบัติงานในท้องที่ หรือจะต้องปฏิบัติงานในเรือซึ่งมีสภาพพื้นที่คับแคบเครื่องแบบพิเศษเสื้อคอพับสีขาวจึงไม่เหมาะสมกับสภาพการทำงานสมควรปรับปรุงเครื่องแบบพิเศษข้าราชการกรมการขนส่งทางน้ำและพาณิชยนาวีให้เหมาะสมต่อการปฏิบัติภารกิจมากยิ่งขึ้น จึงจำเป็นต้องออกกฎสำนักนายกรัฐมนตรีนี้นันทนา/ผู้จัดทำ๑๗ กุมภาพันธ์ ๒๕๔๙[๑] ราชกิจจานุเบกษาเล่ม ๑๒๓/ตอนที่ ๑๒ ก/หน้า ๓/๑๐ กุมภาพันธ์ ๒๕๔๙